
Eddigi  ismereteim  szerint  csak  a  Mecsek-hegységben,  főíeg  pedig  Pécs 
fuvarosai  körében  használatos  a  vitorlás  kocsifék.  Mindenkinek  szemébe 
ötlik  a  szekér  nyujtórúdjának  a  végén  ágaskodó  „vitorlarúd",  melynek 
azonban   a  teljesítménye  csak  kevés   ember  előtt  ismeretes- 

A  Mecsek-hegység  hegyvölgyes  tája,  aránylag  kevés  épített  útja  ma 
is  megkívánja  az  ilyen  fék  használatát.  Régen  pedig,  amikor  egyáltalán 
nem  voltak  épített  utak,  hepe-hupa,  lejtő  és  emelkedő  lépten-nyomon 
váltakozott,  képtelenség  volt  lánccal  minden  egyes  hajlatnál  elkötni,  vagy 
kioldani  a  kereket.  Olyan  fékre  volt  tehát  szükség,  melyet  a  kocsis  a 
kocsin  ülve  a  lejtőszögnek  megfelelően  alkalmazhat  és  bármelyik  pillanat- 
ban a  fékezést  meg  is  szüntetheti.  Kivált  az  erdő  fájának  kitermelésénél 
van  nagy  jelentősége  ennek  a  féknek,  mert  sokszor  teljesen  út  nélkül, 
az  erdő  mélyéről  30 — 40  q  fát  kell  kiszállítani  anélkül,  hogy  a  megrakott 
szekéren  a  lejtő  úrrá  lehetne,  A  kocsis  a  megterhelt  kocsin  ülve  a  vitorlás 
fék  segítségével  félkézzel  rendkívül  nagy  fékező  hatást  fejthet  ki  a 
kerekekre. 

Nézzük  először  milyen  az  a  táj,  ahol  ez  a  szellemes  találmány  ki- 
pattant. Hogy  mikor  használták  az  első  vitorlás  féket,  ma  már  szinte  meg- 
állapíthatatlan, A'  Mecsek-hegység  északi  lejtője  menedékes  lefutású; 
a  messze  észak  felé  elnyúló  hegybordák  közt  hosszú  völgyek  helyezkednek 
el.  Ide  nem  kell  más,  csak  a  kerékkötés,  A  hegység  déli  oldalán  ellenben 
a  kerékkötők  rosszul  járnak,  mert  a  hegy  gerince  és  az  alja  közt  .tánylag 
keskeny  és  meredek  a  lejtő.  Ezt  csak  rövid  völgyek  tagolják  és  ezek  is 
meredek  lefutásúzik,  így  van  ez,  kivált  Pécsnél,  Az  északi  oldalon  agyagos, 
lőszös  és  homokos  a  talaj,  a  délin  sziklás.  Itt  a  meredeken  lerohanó  eső- 
vizek a  talaj  köntösét  alaposan  megtépázták.  Ha  bekötik  a  kereket,  a  kocsi 
a  meredek  sziklás  lej  tön  tehetetlenségénél  fogva  csúszkálni  kezd,  nem  ura 
a  kocsis  többé  a  járműnek,  a  sziklás  felületen  oldalt  farol,  megzökken 
és  a  kerék  küllői  törnek  össze.  Láncszakadás  által  árokbazuhanás,  a  lovak 
pusztulása  lehet  igen  könnyen  a  kerékkötés  következménye. 

Ezzel  a  táj  formával  küzdve,  valamikor  régen  a  maga  kárán  tanult 
a  magyar  és  újfajta  „vitorlás"  fékezést  talált  ki,  mely  nem  állítja  meg 
a  kereket,  csak  a  kellő  fékező  súrlódással  a  lejtőnek  megfelelően  lassítja. 
Ez  a  módszer  fején  találta  a  szöget,  mert  a  fizikából  ismeretes,  hogy 
a  fékező  erő  a  mozgás  határán  a  legnagyobb,  tehát  a  kerék  lassú  forgása- 
kor. A  lejtőn  lefelé  haladó  kocsi  kerekének  forognia  kell,  így  tarthatja 
meg  a  haladás  irányát,  így  gördül  át  ütközés  nélkül  sziklás-köves  út 
akadályain,  csak  a  forgásnak  kell  lassúnak  lennie. 

Nézzük  meg  közelebbről,  hogy  fest  a  kocsi  „vitorlás  fékkel"  felszerelve, 
(1,  sz,  ábra.)  A  kocsi  gerince  a  nyújtó,  A  kocsi  hossza  a  nyújtó  hossza 
szerint  változtatható,  A  rakonca  vasa  a  nyújtón  szintén  közelebb,  vagy 
távolabb  erősíthető  fel,  A  rakonca  csapját  öleli  körül  a  vitorlafészek, 
{2,  és  3,  ábra,)  A  vitorlafészek  vasalása  tartja  a  vitorlát,  A  vitorla  a  nyújtó 
jobb  oldalán  áll.  A  vitorlafészek  alsó  kampója  a  rakonca  csapja  alatt, 
tehát  a  csap  és  a  kampó  közti  távolságot  a  lehető  legkisebbre  véve,  hajlik 
vissza,  A  kampóba  van  akasztva  a  fékhúzólánc,  A  csap  és  a  kampón 
a  lánc  feszülésének  helye  közt  a  jó  féknél  átlag  7  cm  a  távolság.  A  vitorla 
rúdja  viszont  a  lehető  leghosszabb,  A  felső  végén  levő  kampóba  a  vitorla- 

lánc  akaszkodik,  (1.  sz.  ábra,)  A  vitorlalánc  hossza  kis  kampóval  saját 
láncszemébe  akasztva  tetszés  szerint  rövidíthető,  A  láncba  kis  vascsiga 
kampója  rögződik,  A  csigakerék  két  vaspofa  közötti  tengelyen  forog, 
E  csigára  van  ráfüzve  a  kettéágaztatott  húzókötél.  A  húzókötél  egyik 
szárát  a  bal  kocsioldalra,  a  kocsi  elején  erősítik  meg.  A  másik  szár  hosz- 
szabb.  Ezt  húzza  meg  a  kocsis  a  kocsin  ülve,  balkezével.  Jobbkezével 
a  gyeplőre  ügyel.  Ez  a  szár  is  beakaszható  a  kocsioldal  elején,  ekkor 
a  vitorla  lazán  kissé  hátraesik,  a  féktuskó  nem  feszül  a  kerékhez,  A  kocsi 
teste  alatt  a  fékhúzólánc  a  féktuskó  közepén  fogja  meg,  (4.  sz,  ábra.)  Három 
tuskótartólánc  szerepel,  kétfelől  a  kocsioldal  alsó  rúdjáról  is  lóg  le  tuskó- 
tartólánc,  E  három  lánc  aprószemü,  hogy  kisebb  szemekkel  pontosabban  is 
szabályozható  legyen  a  tuskó  földfeletti  magassága.  Az  a  fontos,  hogy 
a  kerékhez  ne  a  hegylejtőre  merőlegesen  álló  érintő  pontjában  feszüljön 
a  tuskó,  hanem  kissé  közelebb  lógjon  a  földhöz,  hogy  a  forgó  kerék 
a  féktuskót  maga  alá  törekedjék  taposni,  így  lényegesen  nagyobb  lesz 
a  fékező  hatása.  A  féktuskó  átlag  hasábfavastagságú  és  rendesen  kemény- 
fából   (tölgy)   való. 

Lássuk  most  a  működő  fék  fizikáját!  (2.,  3.  sz.  ábra.)  A  nyújtón  meg- 
támasztott vitorlarúd  kétkarú  emelő.  Az  egyik  kar  a  rakonca  csapja  és 
az  alsó  kampó  közt  van,  ennek  minél  rövidebbnek  kell  lennie.  A  kapukon 
való  behaladás  szabja  meg  a  vitorla  hosszát.  Átlag  két  és  fél  méter  szokott 
lenni,  de  láttam  már  három  méterest  is,  A  vitorlát  hibátlan  gyertyánfából 
ácsolják,  mert  nagy  erőfeszítésre  van  hivatva.  Ahányszor  a  rövidebb  kar 
mérete  foglaltatik  a  hosszabb  karéban,  annyiszor  növeli  meg  a  vitorla  a  reá 
ható  erőt.  Legyen  a  húzókötélre  ható  erő  (P)  huszonöt  kilogramm.  Ennyit 
egy  kemény,  erdei  munkával  foglalkozó  kocsistól  elvárhatunk,  A  rövidebbik 
kar  (a)  7  cm,  —  a  hosszabb  (b)  280  cm,  (5.  sz.  ábra.)  Ez  esetben  tehát  a  rövi- 
debbik karon  előidézett  erő  negyvenszer  25  kg  lesz:  1000  kg,  A  művelet  azon- 
ban még  nincsen  befejezve,  A  csiga  megkétszerezi  az  erőkifejtést,  így  a  kocsis 
félkarjával  a  kocsin  nyugodtan  pipázva  2,000  kg  erőt  fejthet  ki.  Ez  az  erő 
azonban  a  hatásában  megoszlik  a  két  kerék  között,  A  féktuskó  egyaránt 
feszül  mind  a  kettőhöz.  A  kerekekre  tehát  1000—1000  kg   jut. 

A  vas  és  a  fa  súrlódása  a  legkedvezőbb  a  fékezés  szemponjából.  Vas 
a  vassal  súrlódva,  fékhatásban  csak  15— 20%-nyit  ér,  ellenben  a  vas 
a  tölgyfával  40%-os.  E  számot  az  egyszerűség  kedvéért  kereken  ötvennek 
véve,  a  féktuskó   és   a  kerék  vasalásának   1000—1000  kg-mal  való   össze- 


feszülése  alkalmával   a  tényleg   kifejtett   fékező   hatás   mégis   500—500  ké 
egy-egy  kerékre,  ^ 

A  mesterkélt  városi  kocsifékek  vasat  vassal  surlódtatnak  és  itt  már 
sokat  vesztenek  ezenkívül  drágák,  pusztulékonyabbak.  A  vitorlás  kocsifék 
o  cso  a  fektuskó  ha  elvásott,  könnyen  pótolható.  Előny  az  is,  hogy  az 
olcsóbb  fa  kopik  el,  nem  pedig  a  kerék  vasalása,  mint  a  kerékkötésnél, 
vagy  a  vassal  való  fékezésnél.  Természetesen  legtöbb  alkalommal  nincs 
szükség  ot-ot  metermázsás  erőkifejtésre.  Ilyenkor  igazán  nem  probléma 
a  kocsi  kereke  forgásának  szabályozása.  A  kerék  meg  nem  áll,  csak  meö- 
lassui.  így  teljesen  ura  a  kocsis  a  járműnek,  mert  kisebb  Icjtőkülönbségek- 
nez  IS  azonnal  tud  alkalmazkodni,  azáltal,  hogy  gyengébben,  vagy  erőseb- 
ben húzza  a  kölelet.  A  kifejtett  erő  a  helyzetnek  megfelelő,  ennek 
valtoztaval  az  u,  helyzet  szerint  lehet  a  fékező  erőt  kifejteni.  Nem  utolsó 
előnye  az  sem,  hogy  kíméli  az  utat.  A  kerékkötés,  vagy  amikor  vastalpra 
helyezik  a  bekötött  kereket,  valósággal  fűrészeli  az  úttestet.  A  vitorlásfók 
az  útban  alig  tesz  kárt,  mivel  a  kerék  forgása  fenntartható, 
,,  ,^,/'*'^^^l^  fékezés  egyes  elemét  a  Mecsek  távolabbi  környékén  is 
átvettek,  azonban  igazán  szakszerűen  elkészítve,  a  legnagyobb  teljesítményé- 
it^., .,.*?^^"  .'^f^K,  ^  Pfcsi  magyar  fuvarosaknál  és  a  nyugati  Mecsek  déli 
lejtőjének  falvaiban  láttam.  A  fékező  szerkezet  alkatrészeinek  elnevezéseit 
közvetlenül  a  fuvarosoktól  tudtam  meg.  E  nevek  mind  egy  szálig  tős- 
gyökeres magyar  nevek  és  így  a  már  mondottak  alapján  joggal  nevezhetjük 
a  vitorlás  kocsifeket  a  magyar  munkásnép   szellemes  találmányának 

